2016. gada 13. decembrī Noteikumi Nr. 780

Rīgā (prot. Nr. 68  18. §)

**Grozījumi Ministru kabineta 2009. gada 22. decembra noteikumos Nr. 1643 "Kārtība, kādā piešķir un izmaksā pabalstu aizbildnim**

**par bērna uzturēšanu"**

Izdoti saskaņā ar

Valsts sociālo pabalstu likuma

15. panta pirmo daļu un

17. panta pirmo un otro daļu

1. Izdarīt Ministru kabineta 2009. gada 22. decembra noteikumos Nr. 1643 "Kārtība, kādā piešķir un izmaksā pabalstu aizbildnim par bērna uzturēšanu" (Latvijas Vēstnesis, 2009, 206. nr.; 2010, 77. nr.; 2013, 148. nr.) šādus grozījumus:

* 1. izteikt 2. punktu šādā redakcijā:

"2. Pabalsta apmērs mēnesī ir vienāds ar Ministru kabineta noteikto minimālo uzturlīdzekļu apmēru bērnam.";

1.2. aizstāt 3. punktā vārdus "Ja par bērnu ir piešķirta pensija par apgādnieka zaudējumu" ar vārdiem "Ja par bērnu Latvijas Republikā ir piešķirta pensija par apgādnieka zaudējumu, apdrošināšanas atlīdzība par apgādnieka zaudējumu";

1.3. izteikt 4. punkta otro teikumu šādā redakcijā:

"Uzturlīdzekļu garantiju fonda administrācija reizi nedēļā informē Valsts sociālās apdrošināšanas aģentūru par pieņemtajiem lēmumiem saistībā ar uzturlīdzekļu izmaksu vai izmaksas izbeigšanu.";

1.4. izteikt 5. punktu šādā redakcijā:

"5. Sākot ar nākamo mēnesi pēc tam, kad no Uzturlīdzekļu garantiju fonda administrācijas saņemta informācija par uzturlīdzekļu izmaksu, pabalstu samazina par izmaksāto uzturlīdzekļu apmēru. Ja Uzturlīdzekļu garantiju fonda administrācija pieņēmusi lēmumu par uzturlīdzekļu izmaksas izbeigšanu, pabalstu pārrēķina ar dienu, ar kuru ir izbeigta uzturlīdzekļu izmaksa.";

1.5. svītrot 11.1punktu;

1.6. papildināt noteikumus ar 18.1punktu šādā redakcijā:

"18.1 Personai, kurai pabalsts piešķirts laikposmā līdz 2016. gada 31. decembrim un tā izmaksa nepārtraukti turpinās pēc 2017. gada 1. janvāra, Valsts sociālās apdrošināšanas aģentūra no 2017. gada 1. janvāra pabalstu maksā no 2017. gada 1. janvāra noteiktajā apmērā un starpību izmaksā līdz 2017. gada 1. jūlijam."

### 2. Noteikumi stājas spēkā 2017. gada 1. janvārī.

Ministru prezidents Māris Kučinskis

Labklājības ministrs Jānis Reirs